#### E L Ő T E R J E S Z T É S

### Szombathely Megyei Jogú Város Közgyűlésének

### Fenntarthatósági És klímastratégiai Szakmai Bizottságának

### 2024. november 27-i ülésére

**Szombathely belvárosa fásításával kapcsolatos tájékoztatás**

Szombathely egykor zöldfelületekben gazdag Fő tere 2006-ban az akkori elvárásoknak megfelelően gyökeresen átalakult. Szép és letisztult térszervezéssel, meghatározó központi elemekkel, igényes anyaghasználattal épült újjá a tér, kiszolgálva a nagyrendezvények igényeit is. 18 év elteltével, a klímaváltozás erősödése mellett merült fel új igényként a Fő téri nagyobb burkolt felületek árnyékolása, valamint a tér hőmérséklet- és páratartalom-szabályozása, a csapadékvíz helyben tartása további fásítással.

Javaslom a korábbi tervezők újbóli felkérését arra vonatkozóan, hogy vizsgálják meg további fák, fasorok elhelyezésének lehetőségét és módszerét. A vizsgálat térjen ki a széleskörű további igények (közlekedés, épületfelújítások, boltok áruforgalmának bonyolítása, közművek elhelyezkedése, rendezvények, vásárok lebonyolítása, színpadok elhelyezése, tűzoltási útvonalak stb.) összegyűjtésére, átgondolására és mérlegelésére. A koncepcióterv térjen ki a fásítás módszereire, kivitelezési részleteire, a fafajválasztásra, a kivitelezés becsült költségeire, a fenntartásra (öntözés, csapadékvíz helyben tartása). A cél a sok évtizeden át épen, egészségesen fejlődő terebélyes lombkoronát növesztő, árnyékot adó fák alkalmazása, amelyek nem igényelnek növényvédelmet, szárazság- és várostűrők, valamint hosszú ideig egészséges lombot tartanak, még aszályos időszakokban sem mutatnak hervadásos tüneteket.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2024. november „ ”**

 **/: Dr. Nemény András :/**

**Határozati javaslat**

**…../2024.(XI.27.) FKSZB. sz. határozat**

1. A Fenntarthatósági és Klímastratégiai Szakmai Bizottság a „Szombathely belvárosa fásításával kapcsolatos tájékoztatás” című előterjesztést megtárgyalta és az abban foglaltakat tudomásul veszi.
2. A Bizottság az SZMSZ 69. § 5. pontja alapján javasolja a Polgármesternek, hogy az előterjesztésben megfogalmazott szempontok szerinti vizsgálat kidolgozására kérjen be árajánlatokat a korábbi tervezőktől.

**Felelős**: Németh Ákos, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

**Határidő:** 2025. január 31.